
Sudjelovanje u radu Mreže 
Zelenih telefona Hrvatske 

Od samih početka rada Zelenih telefona građani nam od problema koje primijete u okolišu 
najčešće prijavljuju probleme koji su direktno je ili indirektno povezani s otpadom. 

Grafikon 1, Zaprimljene prijave po kategorijama u 2016. 

U 2016. godini je od ukupno 2562 zaprimljenih prijava na Mrežu Zelenih telefona Hrvatske čak 

36% unutar kategorije otpad. 

U urbanim sredinama prijave se uglavnom odnose na lošu infrastrukturu za odvajanje otpada 
(premali broj spremnika, premali broj spremnika za odvajanje i slično) i mogućnost aktivnog 
sudjelovanja građana u procesu recikliranja otpada (upiti o pravilnom zbrinjavanju pojedinih 
vrsta otpada, upiti vezani za rad reciklažnih dvorišta i slično). Aktivisti Zelenog telefona Zelene 
Akcije koji pokriva i područje Grada Zagreba smatraju da je takvo sustavno zanemarivanje 
odvajanja i recikliranja rezultiralo odlaganjem više od 90% komunalnog otpada na Jakuševcu. 

Na rubovima gradova i u ruralnim sredinama pak prijave se odnose na lokacije ilegalnih 
odlagališta otpada. 

Unutar kategorije zelenilo zaprimljeno je 346 prijava što je 13,51% u odnosu na ukupan broj 
prijava. Građane uznemirava netransparentno gospodarenje javnim zelenim površinama, 
uništavanje zelenih površina, ambrozija na privatnim površinama tokom ljetnih mjeseci. 

Mnoštvo je problema prijavljeno i unutar kategorije voda, 197 prijava što je 7,69% u odnosu na 
ukupan broj prijava. Sistem javne kanalizacije za otpadne vode domaćinstava u malim 
naseljima diljem Hrvatske ne postoji. Problem nastaje kada pojedinci nepropisno ispuštaju 
otpadne i fekalne vode izravno u okoliš i uzrokuju razna onečišćenja. 

Unutar kategorije gradnja zaprimili smo 195 prijava što je 7,61% u odnosu na ukupan broj 
prijava. Najveći broj prijava unutar ove kategorije odnosi se na bespravnu gradnju. Ona je 
gorući problem u “priobalnim područjima” gdje se vrši neplansko nasipavanje mora, betonizacija 
pomorskog dobra itd. 

Više od 60% prijava građana je uspješno riješeno. 

Rad Zelenog telefona za 
Karlovačku i Ličko-senjsku 
županiju 

Na Zeleni telefon Eko Pana zaprimljeno je 129 prijava građana. 



Grafikon 1, Zaprimljene prijave po kategorijama u 2016. 


Kao i svih prijašnjih godina na prvom mjestu po broju zaprimljenih prijava nalazi se kategorija 
otpad unutar koje je zaprimljeno 37 prijava (28%). S tim da, potrebno je naglasiti kako je taj 
postotak osjetno smanjen u odnosu na prethodne godine kada je dosezao 40-45%. Usto, dok 
se prijašnjih godina najveći broj prijava u ovoj kategoriji odnosio na divlja odlagališta otpada, u 
2016. g. tek 16 od 37 poziva odnosilo se na divlja odlagališta otpada dok su ostalo bili upiti o 
pravilnom zbrinjavanju pojedinih vrsta otpada, upiti o radu reciklažnog dvorišta, odvozu 
komunalnog otpada i si. 

Nakon otpada, najviše se ističe kategorija vode u kojoj je zaprimljeno 30 prijava (23%) 

Uz otpad najviše se ističe kategorija vode u kojoj je zaprimljeno 30 prijava (23%) gdje je 
najčešće prijavljivani problem opet bio nepropisno ispuštanje otpadnih i fekalnih voda izravno u 
okoliš. Osim spomenutog problema ovu je kategoriju u 2016. g. obilježilo i nekoliko prijava 
vezanih za zahvate na karlovačkim rijekama; izgradnju malih hidroelektrana pri čemu se nisu 
poštovali propisi kojima se regulira područje zaštite okoliša i prirode. 

Slijede kategorije zelenilo i životinje u kojima je zaprimljeno po 17 prijava (13.18%), gradnja i 
šume sa po 5 prijava, zrak i zračenje sa po 2 prijave (1.55%), te buka, promet, rudarenje i tlo sa 
po 1 zaprimljenom prijavom (0.78%).U kategoriji razno zaprimljeno je 10 prijava (7.75%) 

Uspješno je riješeno 107 prijava (82.95%), a od preostale 22 prijave dio njih je u postupku 
rješavanja (odnosno čeka se na odgovor nadležnih tijela), dok na nekoliko prijava nije 

zaprimljen odgovor (šutnja administracije). Ovdje se nalazi i nekolicina nepotpunih prijava po 
kojima nije bilo moguće postupati zbog nedostatka osnovnih informacija. 


U 2016. godini zabilježili smo najmanji postotak anonimnih prijava dosad; 40 prijava, odnosno 
31%. Svih prethodnih godina ta je brojka premašivala 50-60%. 

Građani postaju sve otvoreniji, no i dalje nisu spremni samostalno rješavati okolišne probleme. 
Usprkos našim nastojanjima da ih potaknemo da budu aktivniji i samostalniji građani tek 
iznimno samo traže pomoć, odnosno savjete aktivista na Zelenom telefonu kako da sami riješe 
određeni problem; u najvećem broju slučajeva rješavanje problema u potpunosti ostaje na 
aktivistima. 

U 2017. godini cilj nam je da još više potaknemo građane na rješavanje problema vezanih uz 
zaštitu okoliša te da građane i dalje nastavimo informirati i poticati na prijavljivanje problema u 
okolišu i intenziviramo suradnju sa jedinicama lokalne uprave i samouprave. 


072 123 456 je broj Zelenog telefona, 


servisa na koji građani diljem Hrvatske mogu dojavljivati o 
raznim problemima okoliša i davati prijedloge, a dežurni na 
telefonu, aktivisti iz organizacija civilnog društva, prenose 
informaciju nadležnim institucijama. 



2«Ua% teUfo/i 




Aktivnosti Centra za vode 


Eko Panov Centar za vode neformalno djeluje od 2012. godine, kao produkt projekta 
"Upravljanje i zaštita karlovačkih rijeka", tijekom kojeg je i nastao strateški dokument 
"Upravljanje i zaštita karlovačkih rijeka". 

lako akcijski plan agende predviđa niz poticajnih aktivnosti za razvoj održivog upravljanja 
rijekama, njegovu potpunu realizaciju značajno su usporile izmjene prostornog plana 
Karlovačke županije, kojima se predviđa niz hidroelektrana na karlovačkim rijekama. 

Stoga je, većina aktivnosti Centra za vode posljednjih godina, pa tako i ove, bila usmjerena 
prema promociji očuvanja prirodnih tokova naših rijeka. Prošle godine je započela uspješna 
suradnja s organizacijom WWF Adria, u okviru kampanje "Naše rijeke, naše blago". 

U proljeće 2016. godine započelo se s realizacijom male hidroelektrane "Dabrova dolina" na 
rijeci Mrežnici, pa se kampanja nastavila uz pomoć odlično organizirane građanske inicijative 
"Volim Mrežnicu" i uz podršku brojnih građana koji su u rujnu sudjelovali u prosvjednoj regati 
Mrežnicom. 

Eko Pan je nastavio kao zainteresirana javnost sudjelovati u pravnim postupcima, o čemu će 
više riječi biti u posebnom poglavlju izvještaja. 

Praćenje stanja bijele rode u 
Karlovačkoj županiji u 2016. 

I ove je godine naša Goga pratila bijele rode i njihov pomladak u Karlovačkoj županiji. 

U tome nije bila sama :) 

Neki od Vas dojavili su nam lokacije starih gnijezda za koja do sada nismo znali i promakla su 
nam u obilascima terena. 

Vjerujemo da smo sada, nakon niza godina, blizu otkrivanja ukupnog broja postojećih, starih 
gnijezda koja su u dobrom stanju i moguće i je naseliti. 

Od 2010. godine, od kada pratimo stanje populacije bijele rode, primijećeno je da su rode 
izgradile 4 nova gnijezda. Također, 12 gnijezda je tijekom godina srušeno, najčešće od radnika 
HEP-a. Tek su jedno obnovili i to ove, 2016. godine. 

Na Grafu 1 možete vidjeti odnos ukupnog broja gnijezda i onih aktivnih. 



Graf 1 Odnos ukupnog broja gnijezda i aktivnih gnijezda kroz godine 


Najveći broj aktivnih gnijezda u odnosu na ukupan broj bio je 2010., 2011. i 2014. godine. Tih 
godina i broj mladih ptića bio je najveći, posebno 2014. godine kada se izlegao 91 ptić. 


Ove godine pobrojano je 60 gnijezda, od kojih je 47 
aktivno. U aktivnim gnijezdima smjestilo se 86 
odraslih bijelih roda i izlegao se 69 ptića. 

Akcija "Zemlja je zlato" 

Zahvaljujući financijskoj podršci Zaklade Istra, ovog smo proljeća uspješno 
proveli volontersku akciju "Zemlja je zlato", tijekom koje smo izradili i postavili 
ukupno šest kompostera s kalifornijskim glistama, u školama na području 
Karlovačke županije te u karlovačkim gradskim vrtovima i u vrtu karlovačkog 
Centra za beskućnike. 

Cilj ove akcije bio je promovirati permakulturna načela u urbanoj sredini, podići svijest javnosti o 
odvajanju, korisnosti i humifikaciji organskog otpada te pružiti pozitivan primjer lokalnoj 
zajednici. Akcija se provodila u dva ciklusa - edukativna radionica te izrada i postavljanje 
kompostera s kalifornijskim glistama, prema originalnom dizajnu mladog permakulturnog 
aktivista Jasmina Didovića. 

Humus dobiven uz pomoć kalifornijskih glista je visoko vrijedan organski materijal te se može 
smatrati najboljim prirodnim gnojivom, neizostavnim pri organskoj proizvodnji hrane. 




Slika 1: Radionica izrade glistodoma u Centru za beskućnike na Gazi 



Slika 2: Glistodom Osnovne škole Skakavac 

Projekt "Lokalna partnerstva za 
transparentno upravljanje 
prirodnim resursima" 



Provedba projekta započela je krajem 2015. godine, a već u siječnju 2016. 
godine krenuli smo s prvim aktivnostima - provedba ankete o razini 
informiranosti i znanja građana (osobito studenata prava i zaštite okoliša) 
o pravnim alatima i pojmovima u sudjelovanju javnosti u procesima 
odlučivanja u području upravljanja prirodnim resursima. Rezultati 
istraživanja pokazali su da je razina znanja vrlo niska, čak i među 
studentima prava, što je značajno usmjerio daljnju provedbu projekta. 



Lokalna Partnerstva 
za Transparentno 
Upravljanje Prirodnim 
Resursima 


U proljeće 2016. godine održane su dvije radionice o gospodarenju otpadom, u Opatiji i 
Karlovcu, a u listopadu smo u Karlovcu organizirali dvodnevni seminar "Značaj sudjelovanja 
javnosti u transparentnom upravljanju prirodnim resursima", koji je okupio više od 40 
predstavnika civilnog, javnog i privatnog sektora. 



Slika 1: Detalj s dvodnevniog seminara "Značaj sudjelovanja javnosti u transparentnom upravljanju prirodnim 

resursima" 

Projektne aktivnosti nastavljaju se do studenog 2017. godine, radionicama i seminarom za 
studente, javnim raspravama, izradom praktične brošure i trodnevnim konferencijom. 

Nositelj projekta je udruga Eko Pan, partneri su udruge Žmergo i Zelena akcija, a suradnici 
brojne jedinice lokalne samouprave, Pravni fakultet u Rijeci i Fakultet za menadžment u turizmu 
i ugostiteljstvu. 





Projekt je financiran sredstvima Europske unije i sufinanciran 
sredstvima Ureda za udruge Vlade Republike Hrvatske. 

Projekt Partnerstva za okoliš: 
Razvoj kapaciteta u zaštiti 
okoliša javnog i civilnog sektora 
u Hrvatskoj kroz primjenu 
servisa Zelenog telefona 


Krajem prosinca 2016. godine završio je dvogodišnji projekt Mreže Zelenih telefona Partnerstva 
za okoliš: Razvoj kapaciteta u zaštiti okoliša javnog i civilnog sektora u Hrvatskoj kroz primjenu 
servisa Zelenog telefona. 

Podsjećamo projekt je financirala EU (90%) u okviru Grant sheme Jačanje potpore 
organizacijama civilnog društva za povećanje transparentnosti i dobrog upravljanja javne 
uprave u Hrvatskoj u okviru provedbe I komponente IPA 2011 (Nacionalni program za Hrvatsku 
u okviru programa IPA - komponenta “Pomoć u tranziciji i izgradnja institucija” za 2011) i Ured 
za udruge Vlade Republike Hrvatske. 

U provedbi projekta sudjelovale su članice Mreže Zelenih telefona Hrvatske - telefona na koji 
građani mogu dojavljivati o raznim problemima okoliša i davati prijedloge, a dežurni na telefonu 
prenose informaciju nadležnim institucijama. 

Za Mrežu Zelenih telefona ovo je jedno veliko iskustvo koje je donijelo mnogo toga 
pozitivnog kako za nas tako i za naše korisnike, suradnike i opću javnost. 

Sve provedene aktivnosti i postignuti rezultati doprinijeli su postizanju općeg cilja projekta - 
izgradnja snažnog partnerstva i učinkovite dugoročne suradnje između građana, tijela lokalne i 
državne vlasti i organizacija civilnog društva uključenih u zaštitu okoliša i prirode. 


Jednogodišnjim istraživanjem i prikupljanjem podataka o strukturi, načinima, postupcima i 
sredstvima za rad tijela lokalne i državne vlasti putem analiza poziva, anketa i intervjua 
ustanovili smo koje su nam eventualne prepreke i problemi u ostvarenju tog cilja te smo za 
njih predložili moguća rješenja - i sve uobličili u publikaciju Sjedni, tri! koja je distribuirana na 
780 elektroničkih adresa nadležnih službi, ali i promovirana putem medija i web i društvenih 
stranica partnera i suradnika na projektu. 

Rad na uklanjanju prepreka i problema je započeo odmah. Vlastite kapacitete za aktivno 
sudjelovanje u rješavanju problema zaštite okoliša gradili smo educirajući se na radionicama 
"Pravni alati u zaštiti okoliša" i "Novinarstvo i zaštita okoliša", redovnim međusobnim 
komuniciranjem aktivista Zelenih telefona i razmjenjivanjem ideja, razvijanjem napredne 
aplikacije za praćenje statistike prijava. 

Na transparentnost u radu, tijela lokalne i državne vlasti, poticali smo kroz održavanje radionica 
"Modeli informiranja javnosti". Također predstavnicima tijela lokalne i državne vlasti omogućeno 
je predstavljanje vlastitog rada putem sudjelovanja u radijskim/TV emisijama i putem stranica na 
društvenim mrežama partnera na projektu. 

Građane smo pozivali na suradnju, ali i educirali o mogućnostima za aktivno sudjelovanje u 
zaštiti okoliša i prirode putem redovnih radijskih ili TV emisija o radu Zelenih telefona. Osim toga 
pripremili smo, tiskali i distribuirali publikaciju o aktivnom sudjelovanju u zaštiti okoliša i prirode 
naslova Možeš i ti! Publikacija nudi 20 rješenja za 20 okolišnih problema i nadamo se da će 

potaknuti građane da otvoreno i javno govore o problemima koji se tiču svih nas, i postanu 
odgovorni građani i članovi naše lokalne, ujedno i globalne zajednice. 



Slika 1: Naslovnica brošure "Možeš i ti!" 


Suradnja sa tijelima i službama lokalne i državne vlasti u zaštiti okoliša i prirode ojačana je i na 
okruglim stolovima kroz zajedničku diskusiju o lokalnim okolišnim problemima i sudjelovanjem 
na zajedničkim akcijama na uklanjanju tih problema. Time smo doprinijeli i rješavanju 
specifičnih lokalnih problema vezanih za zaštitu okoliša i prirode. Potpisano je 6 Sporazuma o 
suradnji na rješavanju problema u okolišu. 

Aktivisti Zelenih telefona Hrvatske svakodnevno su pružali pomoć građanima u rješavanju 
okolišnih problema, ali i educirali ih o mogućnostima aktivnog sudjelovanju u zaštiti okoliša i 
prirode. U svom radu aktivisti su koristili pomoć novo-razvijenih alata kao što je mailing lista 
vanjskih stručnjaka za pojedina područja i sastavnice okoliša. Osim što krati i olakšava 
rješavanje prijava ovaj alat doprinosi i povećanom udjelu uspješno riješenih problema. 


No, kraj projekta nije kraj i izgradnji snažnog partnerstva i učinkovite dugoročne 
suradnje između građana, tijela lokalne i državne vlasti i organizacija civilnog društva 
uključenih u zaštitu okoliša i prirode. 


Projekt je financiran sredstvima Europske unije i sufinanciran 
sredstvima Ureda za udruge Vlade Republike Hrvatske. 

Projekt "Participativno 
budžetiranje: građani nadziru 
lokalni proračun" 

Projekt "Praticipativno budžetiranje: Građani nadziru lokalni proračun" započeo je 25.12.2014. 
godine. Udruga "Zelena Istra" kao nositelj projekta te uz partnerstvo tri organizacije, "Idem i ja" 
iz Malog Lošinja, "Citizen Foundation" iz Reykjavika, Island i "Pan, udruga za zaštitu okoliša i 
prirode" iz Karlovca. Uz partnere na projektu, kao suradnici sudjeluju i tri grada na području ove 
udruge i djeluju, a to su gradovi Pula, Mali Lošinj i Karlovac. 

Cilj projekta je Povećanje transparentnosti lokalnih proračuna i promocija načela dobrog 
upravljanja kod lokalnih vlasti. 

U provedbi ovog projekta ključno je imati dobre kontakte s gradovima suradnicima. U Karlovcu 
se prvi sastanak s Upravnim odjelom za proračun i financije i Upravnim odjelom za investicije i 
europske fondove održao 17. veljače 2015. godine. Pročelnici UO za proračun i financije, 
gospođi Lidiji Malović, predstavljen je projekt i načini sudjelovanja i obaveze Grada Karlovca u 
njemu. Tijekom projekta (do 28.11.2016.) održano je ukupno 9 (devet) sastanaka u uredu 
pročelnice Upravnog odjela za proračun i financije. Tim sastancima održavao se kontinuirani 
kontakt i informiranje oko projekta te su se prevladavale određene prepreke (u nekoj mjeri). 

Za potrebe provedbe projekta kreirana je i posebna web stranica u rujnu 2015. za svaki grad 
posebno te se preko web stranice na posebnim e-alatima moglo sudjelovati u predlaganju, 
diskutiranju i glasanju za proračunske ideje. Uz web stranicu kreirana je i Facebook grupa na 
kojoj se je svakodnevno vrlo lako moglo komunicirati s građanima grada Karlovca što se i radilo. 

U oba proračunska ciklusa u kojima je trajao projekt (2015. i 2016. godina) kreiran je i mali 
vodič kroz proračun za građane. U vodiču se nastojalo građane upoznati s proračunskim 
ciklusom, kako se proračun donosi, kojim se sredstvima proračun puni te ono najvažnije, kako 
se troši. Kreirana su dva vodiča kroz proračun za 2015. i 2016. godinu (uključujući i dostupne 
rebalanse proračuna) koji su bili dostupni građanima u elektronskom i tiskanom izdanju. 

Elektronsko izdanje objavljeno je na web stranici projekta http://boljikarlovac.org/ te na 
Facebook stranici https://www.facebook.com/BoljiKarlovacPB/?ref=bookmarks . a tiskani vodiči 
dijelili su se građanima na nekoliko lokacija (Gradska knjižnica, Knjižnica za mlade, MUZA, 
Veleučilište u Karlovcu, Centar za mlade u Grabriku...). Posebno treba istaknuti da se 
proračunski vodič podijelio u nekoliko srednjih škola i gradu Karlovcu u kojima maturanti imaju 
predmet Politika i gospodarstvo. Vodiči su podijeljeni u Gimnaziji Karlovac, Ekonomsko- 
turističkoj školi u Karlovcu, Medicinskoj školi u Karlovcu te u Šumarsko-drvodjeljskoj školi u 
Karlovcu. 

Građani i udruge grada Karlovca bili su osim preko web stranice projekta i Facebook stranice 
projekta obaviještavani o aktivnostima i preko lokalnih medija kroz 3 (tri) održane konferencije 
za medije kao i kroz 2 (dva) priopćenja za medije. 



Sve ove nabrojane aktivnosti koje su pridonosile vidljivosti projekta rezultirale su većom 
zainteresiranošću građana i udruga grada Karlovca za sudjelovanjem u proračunskom procesu. 
Prve godine provedbe projekta održano je 31 (trideset i jedno) savjetovanje s građanima i 
udrugama oko uključivanja u proračunski proces, tj. oko predlaganja ideja na proračun te oko 
samog funkcioniranja procesa da bi u drugoj projektnoj godini broj savjetovanja s građanima i 
udrugama došao do broja 27 (dvadeset i sedam). 


Projekt je financiran sredstvima Europske unije i sufinanciran 
sredstvima Ureda za udruge Vlade Republike Hrvatske. 

Projekt: Transformacija - novi 
pristup upravljanju zaštićenim i 

2000 područjima 

U studenom 2015. godine Udruga Zeleni Osijek je u partnerstvu sa 
Pravnim fakultetom iz Osijeka, udrugama ZEON i Pan te WWF Austrija 
započeo provedbu dvogodišnjeg projekta pod nazivom “Transformacija 
- Novi pristup upravljanju zaštićenim i NATURA 2000 područjima”. 
Područje provedbe projekta su zaštićena područja u Osječko- 
baranjskoj, Vukovarsko-srijemskoj, Virovitičko-podravskoj, Koprivničko- 
križevačkoj, Varaždinskoj, Međimurskoj te Karlovačkoj županiji, a 
obuhvaća područje ekološke mreže NATURA 2000 te zaštićena 
područja uz četiri međunarodne rijeke Kupu, Muru, Dravu i Dunav. 

Prioriteti projekta biti će osnaživanje udruga civilnog društva u primjeni 
pravnih alata i najboljih praksi za sudjelovanje javnosti i međusektorsku 
suradnju u odgovornom upravljanju prirodnim resursima, poticanje 
ustanova odgovornih za upravljanje prirodnim resursima na 
međusektorsku suradnju te poticanje sudjelovanja javnosti kao temelj za 
otvoreno upravljanje i borbu protiv korupcije u upravljanju prirodnim resursima što je u konačnici 
i glavni cilj ovog projekta. 

Aktivnosti će u prvoj fazi projekta biti fokusirane na analizu postojeće prakse po pitanju dodjele 
koncesija, provedbi javnih nabava, transparentnosti u upravljanju zaštićenih prirodnih područja 
te izgradnji kapaciteta organizacija civilnog društva. 

Planirane projektne aktivnosti: osnivanje pravne klinike, izrada novog nastavnog plana prakse i 
rada na konkretnim slučajevima za studente Pravnog fakulteta Osijek, izrada fotomonografije, 
održavanje seminara, okruglih stolova imati će za glavni cilj edukaciju i osvještavanja javnosti o 
važnosti sudjelovanja te poticanja javnih tijela na međusektorsku suradnju i transparentan rad. 



Natura 



transparentan rad i 

Sudjelovanje u praćenju 
okolišnih postupaka 

Eko Pan je tijekom 2016. godine nastavio kao i proteklih godina aktivno pratiti razne okolišne 
postupke u koje se kao zainteresirana javnost uključio. Okolišni postupci koje kontinuirano 
pratimo vezani su uz realizaciju hidroelektrana i ostalih raznih zahvata na rijekama u našoj 
županiji. 


Izgradnja i praćenje rada mHE Dabrova dolina na rijeci 
Mrežnici 



Rijeka Mrežnica jedna je od hrvatskih rijeka koje 
stvaraju sedru i na taj način formiraju svoje korito 
tako da se niz rijeku stvaraju ujezerenja koje se 
prelijevaju s manje ili veće visine. Slap Šušnjar 
jedan je od najvećih, proteže se čak do 15 metara 
visine u dvije kaskade. Nalazi se u općini Tounj. 

Još tijekom 2016. godine javnost je kroz medije i 
od strane Eko Pana obaviještena o izgradnji mHE 
Dabrova dolina na najvećem sedrenom slapu na 
rijeci Mrežnici (Šušnjarov slap). 


U vrijeme kada je nositelj zahvata započeo s realizacijom hidroelektrane (prije pristupanja EU), 
nije postojala obaveza investitora prema hrvatskim propisima da za zahvat treba provoditi 
postupak procjene utjecaja na okoliš, već samo procjenu utjecaja na ekološku mrežu. 

U trenucima kada su na snazi bili propisi koji omogućavaju izgradnju hidroelektrana ispod 5MW 
instalirane snage bez ikakve procjene utjecaja na okoliš i prema kojima Korana nije bila dio 
ekološke mreže, pokrenuto je nekoliko postupaka za realizaciju hidroelektrana na rijeci Korani. 


U svemu tome izgradnja, odnosno obnova stare mlinice kako se 
prikazivala mHE Dabrova dolina, čini se puno manjom prijetnjom u 
odnosu na višestruke prijetnje rijeci Korani. Tek izgradnjom mHE 
Dabrova dolina svima postaje jasno kako se tu radi o izgradnji 
klasične male hidroelektrane na najvećem sedrenom slapu na rijeci 
Mrežnici, dok je obnova mlinice bila zapravo samo krinka. 

Tijekom 2016. godine,Eko Pan je prijavio slučaj inspekciji zaštite 
prirode. Naime, nositelj zahvata je bio dužan poštovati niz mjera 
ublažavanja koja su propisana rješenjem o prihvatljivosti zahvata na 
ekološku mrežu koje su evidentno kršene tijekom izgradnje. Prema 
odgovorima inspekcije i JU „Natura Viva“ prilikom izgradnje nije došlo 
do povreda mjera ublažavanja propisanih Rješenjem o prihvatljivosti 
zahvata na ekološku mrežu. Zaprimljeni odgovori prema mišljenju 
Eko Pana potpuno odudaraju od stvarnih činjenica s terena. 

Tijekom sljedećih godinu dana Eko Pan je u suradnji s partnerskim organizacijama pratio stanje 
na Šušnjarovom slapu i istraživao kako je moguće da se ne poštuju i nadziru mjere 
ublažavanja. 

Što nam ostaje za zaključiti? 

Zbog razloga što Republika Hrvatska u trenutku pristupanja EU nije imala usklađen pravni okvir 
s EU pravnom stečevinom (nap. u prvom redu s Direktivom o procjeni utjecaja zahvata na 
okoliš), pokrenuti i provedeni postupci za male hidroelektrane (2012/2013) izbjegli su potpuno 
PUO postupak, a posljedice toga možemo vidjeti na primjerima iz prakse koji su se uspjeli 
realizirati. Problem proizlazi iz činjenice da se propisane mjere ublažavanja ne poštuju ni 
prilikom izvođenja radova, a posebice ne sada tijekom rada hidroelektrane. Isto tako, propisana 
obnova mlinice nije ni započela, već je izgrađeno potpuno novo postrojenje s providnim i 
odvodnim kanalima čeime se zahvaća znatno više vode od količine koju je zahvaćala bivša 
mlinica. Uslijed toga došlo je do narušavanja prirodnog vodnog režima na slapu što izravno 
utječe na vitalnost sedrene zajednice na slapu. Sedrene barijere prioritetno su stanište za 
očuvanje kroz europsku ekološku mrežu Natura 2000. Na rijeci Mrežnici ove su godine bili niski 
vodostaji, sušna je godina, a hidroelektrana radi unatoč tome što ne bi smjela (sukladno 
propisanoj mjeri ublažavanja u rješenju) kako bi se sva preostala voda prirodnim tokom 
prelijevala preko slapa. Slap je suh većim dijelom već barem dva mjeseca, a iskreno smo 
zabrinuti da bi se taj period mogao i produžiti što može utjecajti na njegovo stanje. 

Donatori 


Tijekom 2016. godine projekti i programi Eko Pana financijski su podržani od: 


NAZIV PROJEKTA 

DONATOR 

OSTVARENA POTPORA 

ZEMLJA JE ZLATO 

Zaklada Istra 

12910,00 kuna 

PARTNERSTVA ZA OKOLIŠ 

EU 

647171,00 kuna 

LOKALNA PARTNERSTVA 

EU 

25569,52 kuna 

PARTICIPATIVNO BUĐETIRANJE 

EU 

82568,30 kuna 

TRANSFORMACIJA 

EU 

34913,76 kuna 

RODE U KARLOVAČKOJ ŽUPANIJI 

Karlovačka Županija 

2000,00 kuna 

KAQUARIUM 

EU 

6920,55 kuna 


Obavljanjem dopuštenih nam djelatnosti ostvarili smo sljedeće prihode: 


DJELATNOST 

OSTVARENI IZNOS 

DONACIJE ZA PROMO MATERIJAL 

3708 KUNA 

ČLANARINE 

500 KUNA 

DONACIJE GRAĐANA 

4600 KUNA 

SUDJELOVANJE U REŽIJAMA 

6650 KUNA 

OTKUP STAROG PAPIRA 

1998 KUNA 

Info 

Adresa: STRUGA 1, 47000 KARLOVAC 

Telefon/telefax: 047 614 063 

Mobitel: 095 9083578 

Zeleni telefon: 072 123 456 

E-mail: eko_pan@inet.hr 

WEB: 

ŽIRO RAČUN: Karlovačka banka d.d., HR1124000081107214313 

MATIČNI BROJ: 1660675 

